b'\n_START_ARTICLE_\nVoikkaan voimalaitos\n_START_PARAGRAPH_\nVoikkaan voimalaitos on Voikkaalla, Kouvolan kunnassa sijaitseva vesivoimalaitos. Voimalaitoksen on vuodesta 2006 omistanut UPM, t\xc3\xa4t\xc3\xa4 ennen vuosina 1922\xe2\x80\x931988 Kymmene, ja 1988\xe2\x80\x932006 el\xc3\xa4keyhti\xc3\xb6 Varma.\n_START_SECTION_\nHistoria\n_START_PARAGRAPH_\nKymmene Aktiebolaget aloitti arkkitehti Birjer Federleyn piirt\xc3\xa4m\xc3\xa4n Voikkaan voimalaitoksen rakennusty\xc3\xb6t 1922, ja voimalaitos valmistui vuoden kuluttua. Voimalaitos oli valmistumishetkell\xc3\xa4\xc3\xa4n Suomen suurin vesivoimalaitos, ja sen tuottamaa energiaa k\xc3\xa4ytettiin Kymmenen puunjalostus- ja paperitehtaan voimanl\xc3\xa4hteen\xc3\xa4. Voimalaitos uusittiin ensi kertaa vuonna 1962, toisen kerran 1990-luvulla ja kolmannen kerran vuosina 2011\xe2\x80\x932013. Kymmene myi vesivoimalaitoksen vuonna 1988 el\xc3\xa4keyhti\xc3\xb6 Varmalle ja vuokrasi sen kaupanp\xc3\xa4\xc3\xa4llisiksi pitk\xc3\xa4aikaisk\xc3\xa4ytt\xc3\xb6\xc3\xb6ns\xc3\xa4. UPM, johon Kymmene oli sulautunut osti kolme nykyisen Kouvolan kunnan alueella sijaitsevaa voimalaitosta takaisin omistukseensa.'